text.text: التبذير في ميزانية الدولة
text.text_idx: #000005
text.text: الرئيسيةسياسةما حقيقة حالة الطوارئ في تونس ؟ و خوف الدولة من الشعب
text.text_idx: #000006
text.text: ما حقيقة حالة الطوارئ في تونس ؟ و خوف الدولة من الشعب
text.text_idx: #000007
text.text: مجلة القومية التونسية
text.text_idx: #000008
text.text: صدر الأمر المنظم “لحالة الطوارئ” في 26 جانفي 1978 وقت الإضراب العام الشهير. و لازم نتذكرو كان فيه شد كبير بين إتحاد الشغل و الحزب الحاكم و الي كان فيه من جهة الأمل بثورة نقابية يسارية أولى و من جعهة ثانية محاولة القظاء على الإتحاد.في الوضع هاذاكا وقت فشلت كل المفاوضات و جا الإضراب تعمل الأمر الي كان موجه أساسا لمنح سلطات إستثنائية لوزارة الداخلية في القمع و لهنا كان الهدف واضح محاصرة النقابيين و اليساريين لمنع إندلاع ثورة عارمة.
text.text_idx: #000012
text.text: ـ لازم نلاحظو إنو عام 78 يوم الإضراب العام فإن أجهزة الدولة الأمنية و العسكرية قعدت تخدم عادي و المواصلات و الإتصالات تخدم و مافماش إحتمال لإنهيار الدولة و ماصارش تهيد جدي لنظام الحكم أصلا! و إنما صارت مواجهات بين النقابيين/اليساريين ضد لجان الرعاية الحزبية و البوليس و الجيش. يعني مافماش علاش لا أكثر لا أقل و مانحبش نزيد نتعمق في التعامل الغبي مع الإضراب العام.
text.text_idx: #000014
text.text: تو كي نجيو نشوفو نلقو حالة الطوارئ بالنسبة للنظام التونسي تعني “سياسية” أو بالأحرى هي: هيجان عام أو ثورة أو تمرد أو شغب... أي كل ماهو مربوط بالشارع الي السلطة تخاف منو رغم قدراتو المحدودة على التغيير العام : 78 مبدلت شي، 84 مبدلت شي و أول تبديل كان عام 2011 وقت الي الكرتوش وكل عنف البوليس مانفعش و النظام إنهار داخليا و لو يعلن بن علي مليون حالة طوارئ فإن مظاهرات الأحياء الشعبية ماهيش بش تاقف و الدليل إنو كل مازاد “القتل” إزدادت المظاهرات.
text.text_idx: #000015
text.text: حالة “الطوارئ التونسية” ديما تتعلق بما هو فعل شعبي ولهنا نجو لقلب الإشكال الأمني التونسي، الأمن التونسي مبني على نظرية بسيطة و واضحة تقول بأن “الخطر كامن في الشعب التونسي” و لذا فإن “الطوارئ الوحيدة” هي كيف يشعل الشارع لكن في حالة الحرائق الغابات أو فياضانات بالمدن تعتبر حالة عادية! و تقريبا كل عام يتحرق الشمال الغربي و لا حياة لمن تنادي و فياضانات دورية و مافما حتى سياسة لإحتياط من الكوارث الطبيعية أو تأمين المستقبل.
text.text_idx: #000016
text.text: تويكا نجيو لوقت الحالي، شنوة الخطر الي مهدد الدولة؟ الإرهاب الي من غير مانحكو في حقيقتو و في أقصى حالاتو ماعملش الأضرار الي تسببت فيها الكوارث الطبيعية و بالرسمي مافيه حتى تهديد للسير العادي لأجهزة الدولة و مصارتش عملية شل للأمن أو للجيش او القضاء أو الجباية أو الماء أو الكهرباء أو الإتصالات و الإقتصاد بكلو يخدم و عادي علخر إلا رئيس الجمهورية بش يموت بالخوف و إنهار بالرعب بعد حادثة نزل سوسة لدرجة إنو قال “ضربة أخرى تنهار الدولة” ! ولله على هذا التصريح الي يحشم و يعمل العار يستاهل الرئيس محاكمة عسكرية و إعدام في ساحة عامة.
text.text_idx: #000017
text.text: تويكا هاو عندنا حالة طوارئ. بجاه ربي كيفاش ينجمو يطبقوها؟! تي هوما مانجموش يسلكو الفسفاط و مانجموش يغلبو “جمنة” و يخافو من إعتصام قدام مجلس النواب بش ينجمو يطبقو حالة الطوارئ و يوقفوا جرايد و يسكروا إذاعات و يمنعوا إجتماعات و يواجهو مظاهرات!
text.text_idx: #000019
text.text: الرد الجذري على اللوم السطحي للقومية التونسية
text.text_idx: #000021
text.text: القصف الإسرائيلي لحمام الشط، يعري حقيقة الضعف التونسي
text.text_idx: #000022
text.text: البريد الإلكتروني *
text.text_idx: #000027
text.text: الموقع الإلكتروني
text.text_idx: #000028